EUR-Lex - 61998O0453 - FI
Avis juridique important
|
61998O0453
Yhteisöjen tuomioistuimen määräys (neljäs jaosto) 12 päivänä marraskuuta 1999.
-
Eugénio Branco Ldª vastaan Euroopan yhteisöjen komissio.
-
Muutoksenhaku - Euroopan sosiaalirahasto - Rahoitustuen määrän pienentäminen - Jäsenvaltion tekemä varmennus - Tosiseikkojen arvioinnissa tehty virhe - Perusteltu luottamus - Oikeusvarmuus - Suhteellisuus.
-
Asia C-453/98 P.
Oikeustapauskokoelma 1999 sivu I-08037
Tiivistelmä
Avainsanat
1 Muutoksenhaku - Valitusperusteet - Yhteisöjen ensimmäisen oikeusasteen tuomioistuimessa esitettyjen perusteiden ja väitteiden pelkkä toistaminen - Tosiseikkojen virheellinen arviointi - Tutkimatta jättäminen (EY:n perustamissopimuksen 168 a artikla (josta on tullut EY 225 artikla); EY:n tuomioistuimen perussäännön 49 ja 51 artikla; yhteisöjen tuomioistuimen työjärjestyksen 112 artiklan 1 kohdan c alakohta) 2 Sosiaalipolitiikka - Euroopan sosiaalirahasto - Ammatillisten koulutushankkeiden rahoittamiseen myönnetty tuki - Jäsenvaltioiden antama vahvistus siitä, että loppuosan maksupyynnössä esitetyt tosiseikat pitävät paikkansa ja että esitetty kirjanpito täsmää - Laajuus (Neuvoston asetus N:o 2950/83; neuvoston päätös 83/516/ETY; komission päätöksen 83/673/ETY
6 artikla) 3 Sosiaalipolitiikka - Euroopan sosiaalirahasto - Ammatillisten koulutushankkeiden rahoittamiseen myönnetty tuki - Jäsenvaltioiden antama vahvistus siitä, että loppuosan maksupyynnössä esitetyt tosiseikat pitävät paikkansa ja että esitetty kirjanpito täsmää - Laajuus ja rajoitukset - Alun perin myönnetyn tuen määrän pienentämistä koskeva päätös - Tuensaajien perusteltu luottamus - Loukkaamista ei ole ilmennyt (Neuvoston asetuksen N:o 2950/83
6 artiklan 1 kohta)
Tiivistelmä
1 Jäsenvaltio voi muuttaa maksupyyntöä koskevia arvioitaan vielä sen jälkeen, kun se on Euroopan sosiaalirahaston tehtävistä tehdyn päätöksen 83/516/ETY soveltamisesta annetun asetuksen N:o 2950/83
5 artiklan 4 kohdan mukaisesti vahvistanut kyseisessä pyynnössä olevien tosiseikkoja ja kirjanpitoa koskevien tietojen oikeellisuuden, jos se mielestään toteaa sääntöjenvastaisuuksia, jotka eivät olleet tulleet aiemmin ilmi, sekä turvautua ammattimaiseen tilintarkastajaan maksupyyntöön sisältyvien tietojen oikeellisuuden valvomiseksi. Euroopan sosiaalirahaston hoidosta tehdyn päätöksen 83/673/ETY 6 artiklassa säädetään tältä osin, että Euroopan sosiaalirahaston rahoitustuen loppuosaa koskevat maksupyynnöt on toimitettava komissiolle kymmenen kuukauden kuluessa rahaston ammatillisen koulutushankkeen päättymisestä ja että tukea ei makseta, jos tukihakemus jätetään tämän määräajan jälkeen. Jos sääntöjenmukaisuutta voitaisiin valvoa vain ennen loppuosan maksupyynnössä olevien tosiseikkoja ja kirjanpitoa koskevien tietojen oikeellisuuden vahvistamista, saattaisi käydä niin, ettei jäsenvaltio kykenisi esittämään maksupyyntöä komissiolle kyseisessä määräajassa, jolloin tuen loppuosaa ei maksettaisi. Tietyissä tilanteissa maksupyynnössä olevien tosiseikkoja ja kirjanpitoa koskevien tietojen oikeellisuuden vahvistaminen ennen sääntöjenmukaisuuden valvontaa tai ennen valvonnan loppuunsaattamista saattaa olla tuensaajan eduksi. 2 Jäsenvaltio voi muuttaa maksupyyntöä koskevia arvioitaan vielä sen jälkeen, kun se on Euroopan sosiaalirahaston tehtävistä tehdyn päätöksen 83/516/ETY soveltamisesta annetun asetuksen N:o 2950/83
5 artiklan 4 kohdan mukaisesti vahvistanut kyseisessä pyynnössä olevien tosiseikkoja ja kirjanpitoa koskevien tietojen oikeellisuuden, jos se mielestään toteaa sääntöjenvastaisuuksia, jotka eivät olleet tulleet aiemmin ilmi, sekä turvautua ammattimaiseen tilintarkastajaan maksupyyntöön sisältyvien tietojen oikeellisuuden valvomiseksi. Euroopan sosiaalirahaston hoidosta tehdyn päätöksen 83/673/ETY 6 artiklassa säädetään tältä osin, että Euroopan sosiaalirahaston rahoitustuen loppuosaa koskevat maksupyynnöt on toimitettava komissiolle kymmenen kuukauden kuluessa rahaston ammatillisen koulutushankkeen päättymisestä ja että tukea ei makseta, jos tukihakemus jätetään tämän määräajan jälkeen. Jos sääntöjenmukaisuutta voitaisiin valvoa vain ennen loppuosan maksupyynnössä olevien tosiseikkoja ja kirjanpitoa koskevien tietojen oikeellisuuden vahvistamista, saattaisi käydä niin, ettei jäsenvaltio kykenisi esittämään maksupyyntöä komissiolle kyseisessä määräajassa, jolloin tuen loppuosaa ei maksettaisi. Tietyissä tilanteissa maksupyynnössä olevien tosiseikkoja ja kirjanpitoa koskevien tietojen oikeellisuuden vahvistaminen ennen sääntöjenmukaisuuden valvontaa tai ennen valvonnan loppuunsaattamista saattaa olla tuensaajan eduksi. 3 Kansallisten viranomaisten antama vahvistus Euroopan sosiaalirahaston rahoitustuen loppuosan maksupyynnössä olevien tosiseikkoja ja kirjanpitoa koskevien tietojen oikeellisuudesta ei ole voinut synnyttää tuensaajassa perusteltua luottamusta siihen, että komissio hyväksyisi kyseisen vahvistuksen. Euroopan sosiaalirahaston tehtävistä tehdyn päätöksen 83/516/ETY soveltamisesta annetun asetuksen N:o 2950/83
6 artiklan 1 kohdan nojalla komissio nimittäin ensinnäkin tekee lopullisen päätöksen loppuosan maksupyynnöstä ja vastaa tuensaajille yksin oikeudellisesti tästä päätöksestä. Toiseksi saman säännöksen mukaan tämä päätös edellyttää sitä, että tuensaaja noudattaa rahoitustuen myöntämiselle asetettuja ehtoja.